
[bookmark: _Hlk142032467][bookmark: _Hlk102120683]privind avizarea Studiului de fundamentare, a Studiului de oportunitate, a Strategiei de contractare și a Documentatiei de atribuire a ”Contractului de delegare prin concesiune a gestiunii activității de depozitare a deșeurilor reziduale din Județul Sibiu”, precum și mandatarea reprezentantului unităţii administrativ-teritoriale în Adunarea Generală a Asociaţiei ADI „ECO” Sibiu să voteze “pentru” sau “împotriva” aprobării Studiului de fundamentare, Studiului de Oportunitate, Strategiei de contractare si a Documentației de Atribuire pentru ”delegarea prin concesiune a gestiunii activității de depozitare a deșeurilor reziduale din Județul Sibiu”

Prezentarea situației preliminare:

Sistemul de management integrat al deseurilor in judetul Sibiu a fost proiectat astfel incat sa asigure atingerea obiectivelor si tintelor legislative, precum și a prevederilor din Tratatul de aderare a Romaniei la Uniunea Europeana.
În acest sens Consiliul Judeţean Sibiu a încheiat, în calitate de Beneficiar, Contractul de finanţare nr. 98552/25.05.2010 aferent proiectului „Sistem de management integrat al deşeurilor solide din judeţul Sibiu” – cod SMIS 18603, unităţile administrativ-teritoriale membre ale Asociaţiei „Eco Sibiu” aprobând documentele instituţionale aferente proiectului, inclusiv Analiza Instituţională privind Sistemul de Management Integrat al Deşeurilor în Judeţul Sibiu, document suport al aplicaţiei de finanţare şi anexă a Contractului de finanţare.
Pentru îndeplinirea, atât a obligațiilor impuse de Uniunea Europeană cât și a obligațiilor din domeniul gestionării deșeurilor prevăzute în legislația națională, începând cu anul 2010 și până în prezent (2023), au fost întreprinse următoarele acțiuni:

· [bookmark: _Hlk121383447]Toate unitățile administrativ-teritoriale din județul Sibiu s-au asociat pentru implementarea proiectului Sistem de Management Integrat în Județul Sibiu – astfel fiecare unitate administrativ-teritorială a aprobat și a semnat Contractul de Asociere în anul 2009 iar în anul 2023 a fost aprobat Contractul de Asociere actualizat pentru proiectele „Sistem de Management Integrat al Deșeurilor în Județul Sibiu” și “Investiții complementare Sistemului de Management Integrat al Deșeurilor în Județul Sibiu” în vederea depunerii cererii de finanțare aferente Programului Operațional Infrastructură Mare 2014-2020.
· Din anul 2009 fiecare unitate administrativ-teritorială din județul Sibiu este membră a Asociației de Dezvoltare Intercomunitară “ECO” Sibiu. Prin semnarea Statutului Asociației, asociații s-au angajat să promoveze și să implementeze Proiectul SMID precum și  Proiectul „Investiții complementare Sistemului de Management Integrat al Deșeurilor în Județul Sibiu” având în vedere intenția asociaților de a solicita finanțare, din cadrul Programului Operațional Infrastructură Mare 2014-2020, Axa prioritară 3. Dezvoltarea infrastructurii de mediu în condiții de management eficient al resurselor, Obiectivul Specific 3.1. Reducerea numărului depozitelor neconforme și creșterea gradului de pregătire pentru reciclare a deșeurilor în România, pentru două dintre componentele proiectului „Investiții complementare Sistemului de Management Integrat al Deșeurilor în Județul Sibiu”, respectiv componenta „Recipiente de colectare a deșeurilor”  și  componenta „Construire Stații de transfer la Agnita și Avrig și Centre de Colectare a deșeurilor cu Aport Voluntar la Avrig, Agnita, Sibiu, Mediaș și Cisnădie”.

[bookmark: _Hlk144204685]Delegarea gestiunii activității de depozitare a deșeurilor reziduale,  reprezintă o componentă importantă în implementarea  unui Sistem de Management Integrat al Deșeurilor în Județul Sibiu, în scopul diminuării impactului asupra mediului și a riscurilor asupra sănătății umane. 
În cadrul Sistemelor de Management Integrat al Deșeurilor se urmărește îndeplinirea următoarele obiective:
· Creșterea gradului de acoperire a populației care beneficiază de colectarea deșeurilor municipale și de serviciile de management de calitate corespunzătoare și la tarife acceptabile;
· Reducerea cantității de deșeuri depozitate și în special a cantității de deșeuri biodegradabile;
· Creșterea cantității de deșeuri reciclate și valorificate;
· Înființarea unor structuri eficiente de management al deșeurilor;
· Reducerea numărului de situri contaminate istoric.

Toate aceste obiective sunt transpuneri din Directivele Europene și din Tratatul de aderare, care sunt de fapt obligații pe care România trebuie să le îndeplinească până în anul 2025.
Activitatea de depozitare a deșeurilor reziduale, parte componentă a serviciului de salubrizare, fiind supuse regimului juridic al serviciilor de utilități publice, îi sunt aplicabile obligaţiile specifice de serviciu public în scopul asigurării unui nivel ridicat al calităţii siguranţei şi accesibilităţii, egalităţii de tratament, promovării accesului universal şi a drepturilor utilizatorilor şi are următoarele particularităţi:
  - are caracter economico-social;
  - răspunde unor cerinţe şi necesităţi de interes şi utilitate publică;
  - are caracter tehnico-edilitar;
  - are caracter permanent şi regim de funcţionare continuu;
  - regimul de funcţionare poate avea caracteristici de monopol;
  - presupune existenţa unei infrastructuri tehnico-edilitare adecvate;
  - aria de acoperire are dimensiuni locale: comunale, orăşeneşti, municipale sau judeţene; 
  - este în responsabilitatea autorităţilor administraţiei publice locale;
  - este organizată pe principii economice şi de eficienţă în condiţii care să le permită să îşi îndeplinească misiunile şi obligaţiile specifice de serviciu public;
  - modalitatea de gestiune este stabilită prin hotărâri ale autorităţilor deliberative ale administraţiei publice locale;
  - sunt furnizate/prestate pe baza principiului "beneficiarul plăteşte"; 
  - recuperarea costurilor de exploatare şi de investiţie se face prin preţuri şi tarife sau taxe şi, după caz, din alocaţii bugetare. Măsura poate implica elemente de natura ajutorului de stat, situaţie în care autorităţile administraţiei publice locale solicită avizul Consiliului Concurenţei.
[bookmark: _Hlk141798733]Depozitul conform DEDMI Cristian aflat în proprietatea privată a Societății Tracon S.R.L. funcționează în baza Autorizației Integrate de Mediu nr. SB 121 din 18.02.2011 revizuită la data de 15.06.2020, emisă de Agenția pentru Protecția Mediului Sibiu (conform acestui act de reglementare, durata de funcționare proiectată a întregului depozit este de 30 de ani ) care deservește localitățile situate în Județul Sibiu  și este integrat în SMID Sibiu, fiind singurul depozit conform existent la nivelul Județului Sibiu , așa cum rezultă și din Planul regional de gestionare a deșeurilor Regiunea 7 Centru, revizuit, aprobat prin Ordinul MMP nr. 2854/2011.
[bookmark: _Hlk144204776]În conformitate cu ”Planul Județean de Gestionare a Deșeurilor în Județul Sibiu (2019-2025):
”Pe teritoriul județului Sibiu se află în funcțiune Depozitul conform pentru deșeuri municipale de la Cristian.
Eliminarea tuturor deșeurilor reziduale din Sistemul de Management Integrat (tratate, netratate,refuz la sortare, compostare, deșeurile stradale) vor fi depozitate la depozitul conform de la Cristian, aflat în administrarea SC TRACON SRL. Depozitul deservește și va deservi în continuare toate UAT-urile din județ.
În concordanță cu prevederile Angajamentului încheiat la data de 04.11.2009, între Județul Sibiu, Primăria Comunei Cristian și societatea TRACON S.R.L., conform art. 3 lit. k) din Contractul de asociere pentru implementarea proiectului SMID Sibiu, unul dintre elementele care asigurau crearea unui sistem de management integrat al deșeurilor pe toată raza județului Sibiu era „utilizarea depozitului conform existent la Cristian, pentru deservirea tuturor unităților administrativ-teritoriale membre ADI ECO SIBIU până la epuizarea capacității” (ca o consecință a faptului că depozitarea deșeurilor urma să se realizeze într-un depozit existent, proiectul SMID Sibiu nu a inclus investiții în capacități de depozitare).
Rolul determinant al DEDMI Cristian în cadrul proiectului SMID Sibiu este pus în evidență și de faptul că durata Contractul de asociere pentru implementarea proiectului SMID Sibiu a fost stabilită prin raportare la durata Contractului de asociere în participațiune, ultima zi de valabilitate a ambelor contracte fiind 18.02.2030.
Prin Contractul de asociere pentru implementarea proiectului SMID Sibiu, încheiat la data de 06.11.2009, a fost reglementat, de principiu, și procesul de stabilire, respectiv de modificare a tarifului perceput de societatea TRACON S.R.L., operându-se următoarea distincție2:
- tariful de depozitare a deșeurilor provenite de pe raza Comunei Cristian era cel stabilit prin Contractul de asociere în participațiune3 (respectiv 1 leu/tonă);
- tariful de depozitare a deșeurilor provenite de pe raza celorlalte unități administrativteritoriale din Județul Sibiu, era propus de TRACON S.R.L. și era stabilit sau modificat prin hotărârea ADI ECO Sibiu, în urma aprobării tarifului prin hotărârile tuturor consiliilor locale ale unităților administrativ-teritoriale membre ADI ECO Sibiu.
În urma modificărilor aduse Contractului de asociere pentru implementarea proiectului SMID Sibiu, prin actualizarea de la data de 22.01.2015, suplimentar față de referințele la DEDMI Cristian, din forma inițială, a fost adăugată și prevederea expresă că „toate deșeurile reziduale colectate de pe raza unităților administrativ-teritoriale care sunt părți ale prezentului Contract de asociere, precum și cele rezultate de la stațiile de compostare/sortare/transfer a deșeurilor din județul Sibiu vor fi transportate pentru eliminare numai la depozitul județean din comuna Cristian4”.  Această mențiune a subliniat dreptul exclusiv al operatorului DEDMI Cristian de a prelua, în condițiile legislației aplicabile, toate deșeurile generate pe raza unităților administrativeteritoriale membre ADI ECO Sibiu și destinate depozitării (la data actualizării Contractului de asociere pentru implementarea proiectului SMID Sibiu, această prevedere fiind corespunzătoare dispozițiilor din autorizația integrată de mediu referitoare la aria localităților deservite de DEDMI Cristian5).
Având în vedere că gestiunea activității de administrare a depozitelor de deșeuri (componentă a serviciului de salubrizare) face obiectul delegării către operatorul DEDMI Cristian, acesta beneficiază, în temeiul art. 20 alin. (2) lit. e) din Legea nr. 101/2006, de exclusivitatea prestării serviciului de salubrizare pe raza unităților administrativ-teritoriale membre ale ADI ECO Sibiu, exclusivitate acordată în baza Contractului de delegare a gestiunii DEDMI Cristian.
În ceea ce privește demararea procesului de edificare a unui nou depozit de deșeuri, precizăm că, potrivit art. 30 din H.G. nr. 349/2005, „autoritățile administrației publice locale vor iniția acțiuni pentru deschiderea unui depozit zonal în situația în care depozitul în operare atinge circa 75% din capacitatea proiectată”.
Conform celor prezentate în cap. 4.2.5. din PJGD, atingerea atingerea pragului de 75% din capacitatea proiectată a DEDMI Cristian este decembrie 2026.
În aceste condiții, la momentul actual, nu este posibilă, din punct de vedere legal, construcția și operarea unui alt depozit de deșeuri municipale pe teritoriul județului Sibiu. Subliniem că această imposibilitate se referă exclusiv la activitatea de administrare a depozitelor, în ceea ce privește eliminarea deșeurilor municipale și a deșeurilor similare, doar delegarea gestiunii pentru această activitate intrând în competența autorităților administrației publice locale, în conformitate cu dispozițiile Legii nr. 101/2006; există posibilitatea operării, în același timp, a două depozite de deșeuri în același județ, în condițiile în care doar către operatorul unuia dintre depozitele de deșeuri este delegată gestiunea activității referitoare la deșeurile municipale și deșeurile similare, operatorul celuilalt depozit putând presta, cu respectarea condițiilor din actul de reglementare, activități de eliminare referitoare la alte tipuri de deșeuri (de exemplu, deșeuri industriale).
Incepând cu 2027 (deci ulterior perioadei de planficare a acestui PJGD), se pune problema dezvoltării unei noi capacități de eliminare finală și operarea lui prin contract de delegare atribuit prin licitație publică. Contractul trebuie să intre în vigoare doar după încetarea Contractului de delegare a gestiunii DEDMI Cristian.
Având în vederea necesitatea atingerii unor ținte mai restrictive privind reciclarea deșeurilor, valorificarea energetică a acestora, precum și reducerea la maxim 10% a cantităților de deșeuri depozitate la nivelul anului 2035, necesarul de capacitate pentru depozitare va fi în scădere, dar nu va ajunge la zero, prin urmare, se recomandă realizarea unui depozit de deșeuri cu capacitate minimă pentru depozitarea reziduurilor din instalațiile de tratare a deșeurilor și punerea în operare după închiderea DEDMI Cristian.”
Legea nr. 101/2006 privind serviciul de salubrizare a localităților asigură cadrul legal pentru autoritățile publice de a achiziționa servicii de utilitate publică de la operatori economici care dețin în proprietate  privată depozite.
Incidente în acest sens sunt dispozițiile art. 14 alin. (3) din Legea nr.101/2006.
De asemenea, Comisia Europeană recomandă integrarea infrastructurii private existente în SMID și finanțează proiecte de investiții  numai dacă fondurile publice nerambursabile sunt utilizate eficient, fapt pentru care Legea serviciului de salubrizare a localităților nr.101/2006 a fost aliniată la legislația din domeniul achizițiilor publice prin modificările aduse de OUG nr.133/2022.
Mai mult, conform prevederilor art.V  alin.2 din OUG nr.133/2022 modificată prin OUG nr.30/2023: ”(2) Până la data de 31 decembrie 2023, autorităţile administraţiei publice locale ale unităţilor/subdiviziunilor administrativ-teritoriale sau, după caz, asociaţiile de dezvoltare intercomunitară, pe baza mandatului special primit de la unităţile/subdiviziunile administrativ-teritoriale membre, au obligaţia ca pentru activităţile de sortare, tratare şi/sau depozitare, prin eliminare, a deşeurilor municipale prestate de operatori numai pe baza autorizaţiei de mediu să atribuie contractele de delegare a gestiunii activităţii/activităţilor respective, în vederea conformării cu prevederile art. II pct. 16 şi pct. 33, referitor la prevederile art. 14^4 şi art. 32^1.”
Având în vedere că legislația aplicabilă serviciilor de utilitate publică nu permite operatorilor economici să prestreze vreo activitate de salubrizare fără a avea încheiat un contract de delegare cu autoritatea locală competentă, este necesar ca Asociația de Dezvoltare Intercomunitară ECO Sibiu, în numele și pe seama unităților administrativ-teritoriale membre și în baza mandatului acordat de către acestea (inclusiv Consiliul Județean Sibiu) prin Statutul Asociației, să procedeze la demararea procedurii de delegare a gestiunii activității de depozitare către Soc. Tracon S.R.L., în conformitate cu legislația achizițiilor publice, respectiv prin procedura de negociere fără publicare prealabilă, după cum urmează:
a)	Prin aplicarea prevederilor art.104 alin.1 lit.b) din Legea nr.98//2016, contractul fiind în acest caz un contract de servicii;
b)	Prin aplicarea prevederilor art.64 alin.1 lit.b) din Legea nr.100/2016, contractul fiind în acest caz un contract de concesiune de servicii.
	În considerarea celor anterior menționate, precum și în baza art. 29 alin. (13) și art. 30 alin. (1) și alin. (5) Legea nr. 51/2006 a serviciilor comunitare de utilități publice, cu modificările și completările ulterioare, a Legii nr. 100/2016 privind privind privind concesiunile de lucrări şi concesiunile de servicii, cu modificările și completările ulterioare și ale HG nr. 867/2016 privind aprobarea normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, cu modificările și completările ulterioare, au fost întocmite următoarele documente:
  	 - Studiul de fundamentare a deciziei de delegare prin concesiune a gestiunii activității de depozitare a deșeurilor reziduale din Județul Sibiu conform art. 11 alin. (1) din Legea nr. 100/2016 privind concesiunile de lucrări și concesiunile de servicii
	- Studiul de Oportunitate pentru fundamentarea și stabilirea soluției optime de gestiune a activității de eliminare prin depozitare a deșeurilor reziduale din Județul Sibiu care reprezintă o obligatie impusă de Legea 51/2006 – Legea serviciilor comunitare de utilitati publice 
	- Strategia de contractare aferentă procedurii de atribuire privind delegarea prin concesiune a gestiunii activității de depozitare a deșeurilor reziduale din Județul Sibiu, întocmită în baza art. 9 alin. (2) din HG nr. 867/2016 care descrie etapele de planificare, fundamentarea și pregătirea procedurii de atribuire.
	- Caietul de Sarcini, Contractul de delegare a gestiunii activității având ca obiect ”delegarea prin concesiune a gestiunii activității de depozitare a deșeurilor reziduale din Județul Sibiu” conform art. 19 și art. 20 din HG 867/2016, Formulare, Fișă de Date a Achiziției.
	De asemenea legile speciale privind serviciile comunitare de utilități publice, respectiv Legea 51/2006 a serviciilor comunitare de utilități publice, cu modificările și completările ulterioare și Legea 101/2006 a serviciului de salubrizare a localităților, cu modificările și completările ulterioare, prevăd faptul că delegarea gestiunii serviciilor de utilităţi publice se poate face doar pe baza unor analize tehnico-economice şi de eficienţă a costurilor de operare, concretizate într-un Studiu de oportunitate.
[bookmark: _Hlk142293044]	Astfel, Studiul de fundamentare a deciziei de delegare prin concesiune a gestiunii activității de depozitare a deșeurilor reziduale din Județul Sibiu, Studiul de oportunitate a deciziei de delegare a activității împreună cu documentele care formează documentația de atribuire pentru delegarea prin concesiune a gestiunii activității de depozitare a deșeurilor reziduale din Județul Sibiu,  conform art. 29 alin. (13) și art. 30 alin. (5) din Legea 51/2006 a serviciilor comunitare de utilități publice cu modificările și completările ulterioare, au fost transmise spre avizare către toate unităţile administrativ-teritoriale membre ale A.D.I. ECO Sibiu din județul Sibiu şi urmează să fie aprobate în cadrul Adunării Generale a Asociaţilor.
Totodată, Strategia de contractare supusă spre aprobare reprezintă un document obligatoriu al procedurii de atribuire a contractului de delegare a gestiunii activității de depozitare a deșeurilor reziduale din Județul Sibiu si este subiect de evaluare potrivit art. 9 alin (2) din HG 395/2016 pentru Agenția Națională a Achizițiilor Publice, împreună cu documentația de atribuire referitor la aspectele b) la f) prezentate mai jos:
  a) relaţia dintre obiectul, constrângerile asociate şi complexitatea contractului şi resursele disponibile la nivel de entitate contractantă;                         
  b) contractul de concesiune propus, durata contractului şi modalitatea de îndeplinire a acestuia;
  c) mecanismele de plată în cadrul contractului, alocarea riscurilor în cadrul acestuia, măsuri de gestionare a riscurilor, stabilirea penalităţilor pentru neîndeplinirea sau îndeplinirea defectuoasă a obligaţiilor contractuale;
  d) justificările privind determinarea valorii estimate a contractului/acordului-cadru, precum şi orice alte elemente legate de obţinerea de beneficii pentru entitatea contractantă şi/sau îndeplinirea obiectivelor comunicate la nivelul sectorului administraţiei publice în care activează entitatea contractantă;
  e) justificările privind alegerea procedurii de atribuire în situaţiile prevăzute la art. 50 alin. (2) din Lege şi, după caz, decizia de a reduce termenele în condiţiile Legii;
  f) criteriile de calificare şi selecţie ce urmează a fi utilizate şi caracteristicile pieţei căreia se adresează concesiunea;
  g) criteriile de atribuire şi ponderile alocate acestora;
  h) orice alte elemente legate de obţinerea de beneficii pentru entitatea contractantă şi/sau îndeplinirea obiectivelor comunicate la nivelul sectorului administraţiei publice în care activează entitatea contractantă;
  i) alte elemente relevante pentru îndeplinirea necesităţii entităţii contractante.
Întrucât contractul de delegare prin concesiune a activității de depozitare a deșeurilor reziduale din Județul Sibiu trebuie încheiat până la data de 31.12.2023 conform OUG 133/2022, ADI ECO Sibiu a procedat la întocmirea Studiului de fundamentare, Studiului de oportunitate, Strategiei de contractare și Documentației de atribuire pentru delegarea activității de depozitare a deșeurilor reziduale din Județul Sibiu, în baza Legii nr. 100/2016, privind privind concesiunile de lucrări şi concesiunile de servicii, documente care trebuie avizate și de Consiliul Județean Sibiu în calitate de asociat în Asociația de Dezvoltare Intercomunitară „ECO” Sibiu.
Având în vedere prevederile prevederile art. 8 alin. (3) lit. d^1), art. 30 alin. (1) și alin. (5), art. 10 alin. (4), alin. (5) și alin. (5^1) din Legea nr. 51/2006 a Serviciilor comunitare de utilităţi publice, cu modificările și completările ulterioare, precum şi în baza celor menționate mai sus, 

În temeiul art. 89 alin. (1) și alin. (2), art. 129 alin. (1), alin. (2)  lit. d), alin. (7) lit. n), art. 132, art. 139 și art. 140 din OUG nr. 57/2019, privind Codul Administrativ, cu modificările și completările ulterioare, propun initierea unui proiect de hotărâre având ca obiect avizarea Studiului de fundamentare, Studiului de oportunitate, Strategiei de contractare și a documentatiei de atribuire a ” Contractului de delegare prin concesiune a gestiunii activității de depozitare a deșeurilor reziduale din Județul Sibiu”, în vederea demarării procedurii de negociere fără publicarea prealabilă a unui anunț de concesionare în baza art. 64 alin. (1) lit. b) din Legea nr. 100/2016, privind concesiunile de lucrări și concesiunile de servicii, precum și mandatarea reprezentantului unităţii administrativ-teritoriale în Adunarea Generală a Asociaţiei ADI „ECO” Sibiu să voteze “pentru” aprobarea Studiului de fundamentare, Studiului de Oportunitate, Strategiei de contractare si a Documentației de Atribuire pentru ”delegarea prin concesiune a gestiunii activității de depozitare a deșeurilor reziduale din Județul Sibiu”.


SECRETAR GENERAL,
Delia-Paraschiva SĂVOIU

